《钓台怀古》
元代·陈钧

古台斜瞰大江湄，高节清风一钓丝。剑气若依龙去久，玺书应怪凤来迟。

狂奴故态君能识，诸将中兴我不知。回首英雄西汉士，韩彭何事使人疑。

作者简介：元温州路乐清人，字公秉，一字太和，号静佳。由晋陵县尹升常州路治中，除浙西劝农营田副使。世祖至元末改衢州路治中，迁知浮梁州，调湖南榷茶提举。卒年五十七。